|  |  |  |  |  |  |  |
| --- | --- | --- | --- | --- | --- | --- |
| Наставни предмет:  **Српски као нематерњи језик** | | | | | | Разред: **VI**  **А и Б програм** |
| **Наставна област: КЊИЖЕВНОСТ**  **Тип часа**: **увежбавање** | | | **Наставна јединица**:  **15.** Говорна вежба: Разговори о тексту *Школске речи*.  **Б** Говорна вежба: *Променио/променила бих у школи*.  Писмена вежба: драматизација текста *Школске речи* Војислава Донића. | | | **Корелација**: унутарпредметна, Грађанско васпитање |
| **Облици рада:** фронтални, индивидуални, групни | | | **Наставна средства:** читанка *Летимо са звездама* | | | |
| **Циљ часа** | Читање и разумевање књижевноуметничког текста. | | | | | |
| **Кључне речи**: школа, деца, школски педагог, школски психолог, оцене, тест, звоно, креда | | | | | | |
| **ОЧЕКИВАНИ ИСХОДИ**  Ученик/ученица ће умети да:   * савладане (већ усвојене) садржаје из књижевности повеже са новим књижевноуметничким делом и користи их у његовом тумачењу; * одреди тему, главни мотив и ликове; * препозна и именује осећања јунака; * објасни/каже зашто му се ово књижевно дело свиђа или не; * разуме и користи предвиђени лексички фонд. | | | | | | |
| **Литература за наставнике:**  **1. Крајишник**, **Весна и Душанка Звекић- Душановић** (2017). Општи стандарди постигнића за предмет Српски као нематерњи језик за крај првог и другог циклуса обавезног образовања, општег средњег образовања и основног образовања одраслих. Приручник за наставнике. Београд: Мисија ОЕБС-а у Србији.  **2. Звекић-Душановић, Душанка и Наташа Добрић**(2010). *Приручник за наставнике српског као нематерњег језика уз уџбенике од 5. до 8. разреда основне школе.* Београд: Завод за уџбенике.  **3.** **Штасни, Гордана** (2017). *Методика наставе српског језика и књижевности – Методичка обрада књижевног дела*. Београд: Завод за уџбенике. | | | | **Литература за ученике:**  **1. Гордана Штасни, Наташа Добрић** (2019).Српски као нематерњи језик. Читанка за шести разред основне школе *Летимо са звездама*. Београд: Завод за уџбенике. | | |
| **Методичке напомене** | | | | | | |
|  | | | | | | |
| **СТРУКТУРА И ТОК ЧАСА** | | | | | | |
| **АКТИВНОСТИ** | | **АКТИВНОСТИ НАСТАВНИКА** | | | **АКТИВНОСТИ УЧЕНИКА** | |
| **УВОДНИ ДЕО**  **ЧАСА** | | – Проверава домаћи задатак. | | | – Ученици читају примере својих реченица. | |
| **ГЛАВНИ ДЕО ЧАСА** | | – Води разговор у којем подсећа ученике на текст *Школске речи*.  Модел разговора:  – Ко све у тексту говори о школи?  Чија мишљења о школи су супротна?  Да ли се слажеш с мишљењем психолога из текста?  – Шта су дужности школског психолога?  – Наведи и друге запослене у школи.  – Ко чува школу да у њу не улази свако?  – Ко се брине о томе да школа буде чиста?  – О чему се брине директор школе?  – Ко држи секције у школи?  – Како је у школи на великом одмору?  – Ко сматра да се у школи правилно оцењује?  – Шта ти мислиш о оцењивању у школи?  – Шта се све оцењује? Из којих предмета је тешко добити одличну оцену? Из којих предмета ученици имају описне оцене? Да ли би још неки предмет требало описно оцењивати? Образложи зашто.  – Како би ти оцењивао/оцењивала да си на месту наставника?  – С чијим мишљењем о школи се слажеш, а с чијим се не слажеш. Образложи зашто.  **Б**  – Замисли себе у улози директора/директорке школе.  – Најпре састави тезе у својој свесци, а затим испричај шта би све променио/променила у школи. Ако желиш, можеш и илустровати неку своју идеју.  На пример:  – изглед школског дворишта;  – дежурство ученика;  – број секција у школи...  – Задаје ученицима да драмтизују текст Школске речи – задатак *Пишемо и стварамо* на 11. страни. У драматизацији напиши и дре-три реченице у којима ћеш изнети своје мишљење о школи.  – Подстиче и усмерава рад ученика.  – Прозива неколико ученика да прочитају текст који су драматизовали. | | | – Учествују у разговору, коментаришу, износе своје мишљење и образлажу га.  – Одговарају на питања.  – Износе своје мишљење и образлажу га.  **Б**  – Састављају тезе, маштају, илуструју, излажу.  – Раде задатак.    – Читају и коментаришу радове. | |
| **ЗАВРШНИ ДЕО ЧАСА** | | – Заједно с ученицима бира најуспелију драматизацију текст и позива ученике да одглуме драматизовани текст. | | | – Изводе текст по улогама. | |
| **Начини провере остварености исхода** | | – посматрање и праћење ученичког залагања на часу, одговора на питања и закључивања;  – богатство лексичког фонда који ученик користи;  – драматизован текст *Школске речи*. | | |  | |
| **Запажања наставника о реализацији часа** | |  | | | | |