|  |  |  |  |  |  |  |
| --- | --- | --- | --- | --- | --- | --- |
| Наставни предмет:  **Српски као нематерњи језик** | | | | | | Разред: **VI**  **А** и **Б** програм |
| **Наставна област: ЈЕЗИЧКА КУЛТУРА**  **Тема: Куповина**  **Тип часа**: **обрада и увежбавање** | | | **Наставна јединица**:  **100.** *Место куповине, цене.* | | | **Корелација**: унутарпредметна |
| **Облици рада:** фронтални, индивидуални, групни | | | **Наставна средства**: уџбеник *Језичка култура*; фотографије, електронска презентација, наставни листови, картице за групни рад | | | |
| **Циљ часа** | Оспособљавање ученика за комуникацију у свакодневним ситуацијама. | | | | | |
| **Кључне речи**: куповина, називи производа и продавница, цена, новац, плаћање | | | | | | |
| **ОЧЕКИВАНИ ИСХОДИ**  Ученик/ученица ће умети да:  – разуме и користи предвиђени лексички фонд;  – користи и користи раније усвајане језичке моделе;  – разуме питања, налоге и информације у вези са свакодневним активностима;  – говори о различитим темама једноставним језичким изразима;  – чита кратке текстове, а значење речи одређује на основу контекста;  – пише кратак једноставан дијалошки текст. | | | | | | |
| **Литература за наставнике:**  **1. Крајишник**, **Весна и Душанка Звекић- Душановић** (2017). *Општи стандарди постигнића за предмет Српски као нематерњи језик за крај првог и другог циклуса обавезног образовања, општег средњег образовања и основног образовања одраслих*. Приручник за наставнике. Београд: Мисија ОЕБС-а у Србији.  **2.** **Крајишник, Весна** и **Александар Догнар** (2019). Препоручене лексика за предмет Српски као нематерњи језик за други циклус обавезног образовања. Београд: Мисија ОЕБС-а у Србији. | | | | **Литература за ученике:**  **1. Добрић, Наташа** и **Биљана Николић** (2019).*Српски као нематерњи језик. Језичка култура. Радна свеска за шести разред основне школе*. Београд: Завод за уџбенике. | | |
| **Методичке напомене** | | | | | | |
|  | | | | | | |
| **СТРУКТУРА И ТОК ЧАСА** | | | | | | |
| **АКТИВНОСТИ** | | **АКТИВНОСТИ НАСТАВНИКА** | | | **АКТИВНОСТИ УЧЕНИКА** | |
| **УВОДНИ ДЕО**  **ЧАСА** | | – На основу 1. вежбе у уџбенику *Језичка култура* покреће уводни разговор о куповини.  Модел за разговор:  Где ти и твоја породица купујете:  – основне животне намирнице (хлеб, млеко, месо...);  – воће и поврће;  – одећу и обућу;  – књиге и школски прибор?  – Колико често идете с родитељима у куповину?  – Како учествујете у њој? | | | – Кратко монолошко излагање. | |
| **ГЛАВНИ ДЕО ЧАСА** | | – Покреће електронску презентацију *Идемо у куповину*. Задаје ученицима да саставе реченице на основу илустрација на 2. слајду.  – Задаје ученицима 2. вежбу на 57. страни у уџбенику *Језичка култура*.  – Пушта даље слајдове на презентацији и поставља питања:  Шта купујемо у супермаркету? Где стављамо робу коју ћемо купити? Где плаћамо робу? Како плаћамо? Ко ради на каси? Шта добијемо кад платимо робу? У чему је носимо до куће?  – Неке производе купујемо у другим продавницама. Пушта даље слајдове на презентацији.  Шта купујемо у пекари?  Шта купујемо на пијаци?  ...  – Задаје ученицима 4. вежбу под а). На основу ње организује кратку дијалошку вежбу.  – Дели ученицима наставне листове с реченицама и изразима који могу бити корисни у куповини.  – Вежбање се наставља дијалошким вежбама које организује помоћу картица и наставног листа (у прилозима).  Дели ученике у групе и свакој групи задаје да осмисли дијалог на основу картице коју извуку.  – Прати и усмерава рад ученика.  – Прозива чланове групе да изведу дијалог који су осмислили.  **Б**  – Ученицима који раде по Б програму даје 5. и 6. вежбу на 59. страни у уџбенику. | | | – Састављају реченице на основу илустрација.  – Раде вежбу, а затим читају и проверавају решења.  – Посматрају илустрације и одговарају на питања.  – Посматрају илустрације на слајдовима и одговарају на питања.  – Раде вежбу, а затим симулирају ситуацију приказану у дијалогу.  – Читају у себи.  – Извлаче картицу и састављају дијалог који одговара ситуацији која је на картици описана.  – Изводе дијалог.  **Б**  – Раде вежбе, а затим читају и проверавају решења и симулирају ситуацију приказану у дијалогу. | |
| **ЗАВРШНИ ДЕО ЧАСА** | | – Задаје ученицима да реше осмосмерку на 58. страни.  – Ученицима који раде по А програму за домаћи задатак даје 2. вежбу, а ученицима који раде по Б програму да у својим свескама напишу одговоре на питања – 6. задатак под б). | | | – Решавају осмосмерку. | |
| **Начини провере остварености исхода** | | – посматрање и праћење активности ученика на часу;  – процена примене одговарајуће лексике;  – решени задаци у уџбенику;  – састављени и изведени дијалози. | | |  | |
| **Запажања наставника о реализацији часа** | |  | | | | |

**Прилози**

**Наставни лист**

**Учтиви изрази**

Извините!

Можете ли да...?

Молим Вас да...

Могу ли добити...?

Хвала Вам!

**Корисни изрази**

 

|  |  |
| --- | --- |
| **У пекари**  Улоге: купац, продавац, муштерија претходна у реду  Купцу се жури, а муштерија која је испред њега купује пециво и јогурт, купац чека јер хоће да бупи бурек са сиром, али бурека са сиром нема, осто је само с месом. | **У продавници обуће**  Улоге: мама, син, ћерка, продавачица  Мама је довела децу у продавницу обуће да им купи патике, син је видео лепе патике, али су скупе, продавачица нуди јефтиније, али њему се не допадају, ћерка је изабрала оне које је мама спремна да плати. |
| **У апотеци**  апотекарка, муштерија, бака  Бака стоји на крају реда, муштерија јој чини услугу и пушта је преко реда; муштерија купује капи за нос, а бака подиже своје лекове на рецепт. | **На пијаци**  продавац, купац, мама, дете  Продавац нуди јефтине и свеже јагоде, мама купује већу количину јагода и покушава да снизи цену, дете жели и трешње и мама пристаје да их купи. |

**Илустрације за електронску презентацију и адресе са којих су преузете**



<https://depositphotos.com/stock-photos/super-market.html?qview=42440031>



<https://depositphotos.com/stock-photos/shopping-cart.html?qview=11524654>



<https://depositphotos.com/stock-photos/shopping-basket.html?qview=4775524>



<https://depositphotos.com/stock-photos/shopping-bag.html?qview=51174327>