|  |  |  |  |  |  |  |
| --- | --- | --- | --- | --- | --- | --- |
| Наставни предмет:  **Српски као нематерњи језик** | | | | | | Разред: **VI**  **А и Б програм** |
| **Наставна област: ЈЕЗИК**  **Тип часа**:**А обрада; Б понављање и утврђивање** | | | **89. Наставна јединица**:  Компаратив и суперлатив придева и прилога. | | | **Корелација**: унутарпредметна |
| **Облици рада:** фронтални, индивидуални | | | **Наставна средства**: уџбеник Учимо српски језик; наставни лист, картице за игру | | | |
| **Циљ часа** | А Продуктивна употреба фреквентних компаратива и суперлатива прилога у комуникацији.  Б Продуктивна употреба компаратива и суперлатива прилога у комуникацији. | | | | | |
| **Кључне речи**: Како? | | | | | | |
| **ОЧЕКИВАНИ ИСХОДИ**  Ученик/ученица ће умети да:  – разуме и користи граматичке конструкције усвајане у претходним разредима и проширује их новим језичким садржајима;  – препознаје правила конгруенције и труди се да их примени у говору и писању;  – искаже особине појма и начин вршења радње у различитом степену;  – разуме и користи предвиђени лексички фонд. | | | | | | |
| **Литература за наставнике:**  **1. Крајишник**, **Весна и Душанка Звекић- Душановић** (2017). *Општи стандарди постигнића за предмет Српски као нематерњи језик за крај првог и другог циклуса обавезног образовања, општег средњег образовања и основног образовања одраслих*. Приручник за наставнике. Београд: Мисија ОЕБС-а у Србији.  **2.** **Крајишник, Весна и Никица Стрижак**. *Српски као страни и српски као нематерњи*. Београд: Филолошки факултет.  <https://doi.org/10.18485/mks_knsjkk.2017.ch12>  **3.** **Клајн, Иван** (2005). *Граматика српског језика*. Београд: Завод за уџбенике и наставна средства.  **4. Ломпар, Весна** (2016). Језичке игре и модели у настави српског као страног језика на примеру компарације придева. *Српски као страни језик у теорији и пракси III*, тематски зборник радова. Београд: Филолошки факултет, Центар за српски као страни језик.  **5. Звекић-Душановић, Душанка и Наташа Добрић**(2010). *Приручник за наставнике српског као нематерњег језика уз уџбенике од 5. до 8. разреда основне школе.* Београд: Завод за уџбенике. | | | | **Литература за ученике:**  **1. Гордана Штасни, Биљана Николић** (2019).Српски као нематерњи језик. Учимо српски језик за шести разред основне школе. Београд: Завод за уџбенике. | | |
| **Методичке напомене** | | | | | | |
|  | | | | | | |
| **СТРУКТУРА И ТОК ЧАСА** | | | | | | |
| **АКТИВНОСТИ** | | **АКТИВНОСТИ НАСТАВНИКА** | | | **АКТИВНОСТИ УЧЕНИКА** | |
| **УВОДНИ ДЕО**  **ЧАСА** | | – У функцији мотивације и увођења ученика у нову тему потребно је обновити увежбавану језичку материју о придевима и прилозима.  – Тражи од ученика да прочитају уводни део лекције *Брзо*, *брже*, *најбрже* (стр. 53) и да закључе да ли речи које одговарају на питање *како* могу мењати свој облик, уз навођење примера из књиге у којима се то види (стр. 53). | | | – Читају задати текст, уочавају да се и прилози могу поредити као и придеви, наводе примере које потврђују уочено. | |
| **ГЛАВНИ ДЕО ЧАСА** | | – Показује на примеру из уџбеника (стр. 53) да облик прилога не зависи од рода и броја субјекта:  *Иван трчи* ***брзо****. Ана трчи* ***брзо****. Дете трчи* ***брзо****.*  – Поставља питања којима ће навести ученике да закључе како се облик прилога не мења у роду, броју и падежу јер не стоји уз именску реч.  Модел за разговор:  На које питање одговара истакнута реч? Уз коју реч стоји?  – На примерима из уџбеника (стр. 53) објашњава како се градирају својства исказана прилозима.  *Иван трчи* ***брзо****, али Ана трчи* ***брже****.*  *Ана трчи* ***брже*** *од Ивана.*  *Дете трчи* ***најбрже****.*  *–* Скреће пажњу ученицима на наставке који се јављају код облика именица у конструкцији од + генитив.  *–* Припреми електронску презентацију с табелама које ученици попуњавају одговарајућим наставцима.   |  |  | | --- | --- | |  | *Иван\_\_.* | | Марко трчи **брже** од | *Мај****\_\_****.* | |  | *детет****\_\_****.* |  |  |  | | --- | --- | |  | *фудбалер\_\_.* | | Тркачи трче **брже** од | *одбојкашиц****\_\_****.* | |  |  |   – Увежбава с ученицима изговор именица поредећи облике генитива једнине с облицима у генитива множине. Припреми примере на електронској презентацији.  Једнина Множина  од куће / од кућа  од дечака / од дечака  од језера / од језера  од задатка / од задатака  од девојке / од девојака  – Подстиче ученике да употребе облике компаратива у реченичном контексту, а на основу знања које су стекли о компарацији придева. Као помоћ ученици могу користити табеле с наставцима.  Пример модела за разговор:  *Ко у разреду трчи брзо? А ко трчи брже?*  *Ко трчи брже од Марка? Од кога Марко брже трчи?*  *Ко спорије трчи од Марка?*  *Ко трчи брже – девојчице или дечаци?*  *–* Наведени модел потребно је увежбавати и на часовима који следе, као и облике заменица. (Он трчи брже од ње / њега / њих.)  – Сличан методички поступак примењује и у разговору о суперлативу.  *Ко трчи најбрже у разреду? Ко пева најлепше?*    – Извести дидактичку игру следећег типа:  Ученицима се нуде унапред припремљене картице. На свакој од њих је прилог у позитиву за који постоји антонимски пар (*лепо – ружно*; *нежно – грубо*; *брзо – споро*; *здраво – нездраво* и сл.).  Правило је да ученик који је извукао прилог са, на пример, позитивним обележјем, саставе реченице у којима ће бити заступљен комаратив и суперлатив тог прилога, а следећи учесник у игри је онај који је извукао прилог са супротним значењем.  На пример:  Ученик 1: *Ана* ***лепо*** *црта, али Јана црта* ***лепше***.  Ученик 2: *Мила* ***ружно*** *пише, али Аца пише* ***ружније***.    – Тумачи податке наведене у табели у уџбенику на стр. 54.  **А ниво**  – Усмерава ученике да уоче различите облике компаратива прилога (*више*, *лакше*, *ређе*, *важније*), а затим да ураде 1. и 2. вежбу у уџбенику на истој страни.  **Б**  – Креирати наставни лист са задацима у којима се захтева да ученици: а) попуне табелу компаративима и суперлативима другачијих прилога од оних наведених у уџбенику. На пример,   |  |  |  | | --- | --- | --- | | позитив | компаратив | суперлатив | | благо |  |  | | нежно |  |  | | грубо |  |  | | упорно |  |  | | стрпљиво |  |  | | корисно |  |  |   б) Нуди различите глаголе, а од ученика захтева да одаберу прилоге који се са њима могу комбиновати. На пример:  чекати стрпљиво, упорно  гледати \_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_  говорити \_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_  ...  в) Подстиче ученике да по угледу на дати модел самостално састављају примере реченица.  На пример:  *Ана упорно трчи, а још упорније вежба кошарку*.  – Ученицима задаје да решавају 5. и 6. задатак из уџбеника на стр. 55. и 56.  – Прати и усмерава рад ученика. | | | – Прате наставниково излагање.  – Одговарају на питања и закључују на основу анализираних примера.  – Прате наставниково објашњење и примере дате у уџбенику.  – Попуњавају табелу и уочавају различите наставке за именице различитог рода и броја.   |  |  | | --- | --- | |  | *Иван****а****.* | | Марко трчи **брже** од | *Мај****е****.* | |  | *детет****а****.* |  |  |  | | --- | --- | |  | *фудбалер****а****.* | | Тркачи трче **брже** од | *одбојкашиц****а****.* | |  |  |   – Ученици слушају изговор, а затим сами покушавају да изговоре дате примере.  – Састављају реченице и одговарају на питања.  – Сваки ученик извлачи један листић.  – Саставља реченице са прилогом извученим на листићу.  – Препознаје прилог који има супротно значење, јавља се и саставља примере.  – Прате наставниково тумачење.  – Решавају задатке (А у уџбенику, Б на наставном листу).  – Решавају задатке.  – Читају и упоређују одговоре. | |
| **ЗАВРШНИ ДЕО ЧАСА** | | – Ученицима задаје да решавају 3. задатак из уџбеника на стр. 55. | | | – Воде дијалог. | |
| **Домаћи задатак** | | – Одговори на питања из 3. задатка у своје име. Одговоре напиши у својој свесци. | | |  | |
| **Начини провере остварености исхода** | | – посматрање и праћење активности ученика на часу;  – процена примене одговарајуће лексике у језичким моделима који се усвајају;  – правилно попуњени наставни листови;  – решени задаци у уџбенику. | | |  | |
| **Запажања наставника о реализацији часа** | |  | | | | |