|  |  |  |  |  |  |  |
| --- | --- | --- | --- | --- | --- | --- |
| Наставни предмет:  **Српски као нематерњи језик** | | | | | | Разред: **VI**  **А и Б програм** |
| **Наставна област: КЊИЖЕВНОСТ**  **Тип часа**: **обрада** | | | **Наставна јединица**:  **29.** *Бик и зец*, народна басна*.* | | | **Корелација**: унутарпредметна |
| **Облици рада:** фронтални, индивидуални | | | **Наставна средства:** читанка *Летимо са звездама*, табела, фотографије | | | |
| **Циљ часа** | Читање и разумевање народне басне. | | | | | |
| **Кључне речи**: бик, зец, снага, брзина, храброст; народна басна | | | | | | |
| **ОЧЕКИВАНИ ИСХОДИ**  Ученик/ученица ће умети да:   * савладане (већ усвојене) садржаје из књижевности повеже са новим књижевноуметничким делом и користи их у његовом тумачењу; * одреди тему, главни мотив и ликове; * препозна сличне мотиве у књижевним делима на матерњем језику; * препозна и именује осећања јунака; * разуме односе међу ликовима у тексту * објасни/каже зашто му се ово књижевно дело свиђа или не; * разуме и користи предвиђени лексички фонд. | | | | | | |
| **Литература за наставнике:**  **1. Крајишник**, **Весна и Душанка Звекић- Душановић** (2017). Општи стандарди постигнића за предмет Српски као нематерњи језик за крај првог и другог циклуса обавезног образовања, општег средњег образовања и основног образовања одраслих. Приручник за наставнике. Београд: Мисија ОЕБС-а у Србији.  **2. Звекић-Душановић, Душанка и Наташа Добрић**(2010). *Приручник за наставнике српског као нематерњег језика уз уџбенике од 5. до 8. разреда основне школе.* Београд: Завод за уџбенике.  3. **Штасни, Гордана** (2017). *Методика наставе српског језика и књижевности – Методичка обрада књижевног дела*. Београд: Завод за уџбенике. | | | | **Литература за ученике:**  **1. Гордана Штасни, Наташа Добрић** (2019).Српски као нематерњи језик. Читанка за шести разред основне школе *Летимо са звездама*. Београд: Завод за уџбенике. | | |
| **Методичке напомене** | | | | | | |
|  | | | | | | |
| **СТРУКТУРА И ТОК ЧАСА** | | | | | | |
| **АКТИВНОСТИ** | | **АКТИВНОСТИ НАСТАВНИКА** | | | **АКТИВНОСТИ УЧЕНИКА** | |
| **УВОДНИ ДЕО**  **ЧАСА** | | – Објашњава ученицима игру. Ученици су подељени у групе. Свака група има картон у којима су поља обележена бројевима од 1 до 9 и у њима фотографије животиња које су се јављале у баснама које су ученици читали. Око животиња су исписане њихове физичке особине и особине које оне обично имају у баснама. На посебмим листићима су бројеви од 1 до 9. Сваки ученик извлачи један листић. Животињу коју је извукао треба да именује и да јој припише одговарајуће особине. Тачним одговорима се сматрају они у којем је ученик одабрао одговарајућу особину и саставио граматички тачну реченицу.  На пример: Зец је брз и плашљив.  Након сваке тачно састављене реченице враћају листиће. Ученик који погреши враћа листић с бројем и када поново дође на ред извлачи нови број и поново саставља реченицу. | | | – Учествују у игри. | |
| **ГЛАВНИ ДЕО ЧАСА** | | – Пре читања текста подсећа ученике на басне које су читали у ранијим разредима (Лисица и гавран, Пас и његова сенка, Цврчак и мрав).  Модел разговора:  – У којој басни је лисица преварила гаврана? Какав је гавран, а каква је лисица? Зашто мрав није хтео да дâ храну цврчку? Зашто је пас остао без меса?  – Чије особине животиње имају у баснама? Чему нас басне уче?  – Наставља разговор с ученицима у којем ће семантизовати нове речи. (Користи фотографије које се налазе у прилозима.)  – Посматрај животињу на фотографији. Каква је та животиња? (крупна, снажна, јака)  Шта има на глави?  ***рог***, -а м. род  рогови, -а мн.  *дуги рогови*, *велики рогови*; *убости рогом*  – Које још животиње имају рогове?  – Чему рогови служе?  Бик је јака – снажна животиња.  ***снажан***, -жна, -жно  – Наставник семантизује и остале речи за које процени да су неопходне за разумевање текста.  ***завидети***, -им  завидети некоме на нечему  завидети некоме јер је бољи од тебе  завиди му на успеху  – Често се каже ***благо теби*** ако желимо да искажемо радост.  *Благо мени, ево ми долазе гости*.  Овај израз користимо и кад желимо да изразимо да је неко успео да уради оно што и ми желимо или има нешто што бисмо и ми волели да имамо.  *Благо теби, ти си завршио задатак*.  *Они су већ стигли на циљ. Благо њима*!  – Најављује циљ часа и записује наслов на табли.  – Интерпретативно чита текст.  – Поставља базична питања која се односе ученичке утиске о тексту.    – Проверава разумевање текста користећи задатак из уџбеника на 16. страни у делу методичке апаратуре под насловом *Разумео/разумела сам текст*.  – Проверава одговоре ученика.  – Разговара са ученицима о садржају басне на основу питања и задатака у уџбенику на страни 16.  **Б**  – Ученицима који раде по Б програму наставник поставља сложенија питања о тексту.  – Ко су главни ликови у басни? На чему је бик позавидео зецу? Да ли је очекивано да тако јака и крупна животиња завиди слабој и плашљивој? Зашто је аутор басне ставио бика у такав положај? Шта му је била намера? Чије особине заправо жели да истакне?  – Зашто бик жели да буде брз као зец?  – Како му је зец одговорио?  – У којој реченици је садржана поука басне?  – Истиче поуку басне записујући је на табли.  – Разговара с ученицима о њиховим личним искуствима.  – Када си пожелео/пожелела да будеш брз/брза као зец из басне? У којим ситуацијама ти је недостајала храброст?  ... | | | – Одговарају на питања, коментаришу, наводе примере на основу свог искуства.  – Записују нове речи и примере реченица у својој свесци.  – Записују наслов у свеске.  – Пажљиво прате читање.  – Одговарају на питања.  – Раде вежбу у уџбенику, читају и проверавају решења.  – Одговарају на наставникова питања, коментаришу, износе своје мишљење.  **Б**  – Одговарају на наставникова питања, коментаришу, износе своје мишљење.    – Кратко монолошко излагање засновани на ученичким искуствима. | |
| **ЗАВРШНИ ДЕО ЧАСА** | | – Даје ученицима листиће на којима су устаљена народна поређења.  Каже се:  брз као \_\_\_\_\_\_\_\_\_\_\_\_\_\_\_  вредан као \_\_\_\_\_\_\_\_\_\_\_\_\_\_\_  спор као \_\_\_\_\_\_\_\_\_\_\_\_\_\_\_\_  тврдоглав као \_\_\_\_\_\_\_\_\_\_\_\_  веран као \_\_\_\_\_\_\_\_\_\_\_\_\_ | | | – Проверавају решења. | |
| **Домаћи задатак** | | – За домаћи задатак задаје има препричају басну према плану који је дат у уџбенику на 17. страни. | | |  | |
| **Начини провере остварености исхода** | | – посматрање и праћење ученичког залагања на часу, одговора на питања и закључивања;  – богатство лексичког фонда који ученик користи;  – записане нове речи и примери;  – решени задаци у Читанци;  – урађени задаци на наставном листу. | | |  | |
| **Запажања наставника о реализацији часа** | |  | | | | |

**Прилози**

**Табела за игру**

|  |  |  |  |  |
| --- | --- | --- | --- | --- |
| мали, -а, -о | велик, -а, -о | крупан, -пна, -пно | ситан, -тна, -тно | спор, -а, -о |
| јак, -а, -о | **1**Side view of a Lion walking, looking down, Panthera Leo, 10 year — Stock Photo | **2**Turtle — Stock Photo | **3** Labrador retriever, 7 months old, sitting in front of white background — Stock Photo | брз, -а, -о |
| опасан, -сна,  -сно | **4** Ant formica rufa on white — Stock Photo | **5**Hare — Stock Photo | **6**Fox portrait isolated on white — Stock Photo | лукав, -а, -о |
| поносан, -сна,  -сно | **7**Brown bull with large horns — Stock Photo | **8**Donkey — Stock Photo | **9**Cricket — Stock Photo | веран, -рна, -рно |
| вредан, -дна,  -дно | лењ, -а, - о | тврдоглав, -а, -о | плашљив, -а, -о | глуп, -а, -о |

**Фотографије и линкови:**



<https://depositphotos.com/similar-images/72836321.html?qview=12356462>



<https://depositphotos.com/stock-photos/rabbit.html?filter=all&qview=38875395>



<https://depositphotos.com/stock-photos/fox.html?filter=all&qview=26099775>



<https://depositphotos.com/stock-photos/ant.html?filter=all&qview=41073195>



<https://depositphotos.com/stock-photos/cricket-insect-white-background.html?filter=all&qview=6303884>



<https://depositphotos.com/stock-photos/turtle.html?filter=all&qview=2526713>



<https://depositphotos.com/stock-photos/donkey-isolated.html?filter=all&qview=10876227>



<https://depositphotos.com/stock-photos/lion.html?filter=all&qview=36623361>



<https://depositphotos.com/stock-photos/dog.html?filter=all&qview=10893920>