|  |  |  |  |  |  |  |
| --- | --- | --- | --- | --- | --- | --- |
| Наставни предмет:  **Српски као нематерњи језик** | | | | | | Разред: **VI**  **А и Б програм** |
| **Наставна област: КЊИЖЕВНОСТ, ЈЕЗИЧКА КУЛТУРА**  **Тип часа**: **увежбавање** | | | **Наставна јединица**:  **62.** Анализа домаћег задатка: препричана народна прича *Свијету се не може угодити* према састављеном плану. | | | **Корелација**: унутарпредметна |
| **Облици рада:** фронтални, индивидуални | | | **Наставна средства:** ученички радови, картице са новом лексиком | | | |
| **Циљ часа** | Оспособљавање ученика за писано препричавање према датом плану. | | | | | |
| **Кључне речи**: отац, син, свет, магарац, угађање; народна прича | | | | | | |
| **ОЧЕКИВАНИ ИСХОДИ**  Ученик/ученица ће умети да:   * преприча (уз помоћ наставника и постављених питања) кратак наративни текст; * разуме и користи предвиђени лексички фонд. | | | | | | |
| **Литература за наставнике:**  **1. Крајишник**, **Весна и Душанка Звекић- Душановић** (2017). Општи стандарди постигнића за предмет Српски као нематерњи језик за крај првог и другог циклуса обавезног образовања, општег средњег образовања и основног образовања одраслих. Приручник за наставнике. Београд: Мисија ОЕБС-а у Србији.  **2. Звекић-Душановић, Душанка и Наташа Добрић**(2010). *Приручник за наставнике српског као нематерњег језика уз уџбенике од 5. до 8. разреда основне школе.* Београд: Завод за уџбенике.  **3.** **Штасни, Гордана** (2017). *Методика наставе српског језика и књижевности – Методичка обрада књижевног дела*. Београд: Завод за уџбенике. | | | | **Литература за ученике:**  **1. Гордана Штасни, Наташа Добрић** (2019).Српски као нематерњи језик. Читанка за шести разред основне школе *Летимо са звездама*. Београд: Завод за уџбенике. | | |
| **Методичке напомене** | | | | | | |
|  | | | | | | |
| **СТРУКТУРА И ТОК ЧАСА** | | | | | | |
| **АКТИВНОСТИ** | | **АКТИВНОСТИ НАСТАВНИКА** | | | **АКТИВНОСТИ УЧЕНИКА** | |
| **УВОДНИ ДЕО**  **ЧАСА** | | – Проверава да ли су ученици урадили домаћи задатак. | | |  | |
| **ГЛАВНИ ДЕО ЧАСА** | | – Прозива ученике да читају своје радове.  – Прегледа саставе ученика, исправља грешке, даје упутства и коментаре сваком ученику како да побољша свој рад.  – Прати и усмерава рад ученика.  – Шта мислиш о оцу из приче? Зашто је он хтео да удовољи људима које је срео?  – Да ли сте чули да се каже:  Шта ће рећи свет? Шта ће свет мислити?  – Ова питања можете чути када неко ради оно што други не би одобрили, нешто што није друштвено прихватљиво.  – Задаје задатак на наставном листу. (Наставни лист се налази у прилозима). | | | – Пажљиво слушају и коментаришу радове својих другова и другарица.  – Прате упутства наставника.  – Исправљају грешке, пишу побољшане верзије својих састава – не морају писати цео састав поново већ само реченице или одломке у којима имају грешке.  – Учествују у разговору.  – Раде задатке на наставном листу, читају и упоређују одговоре. | |
| **ЗАВРШНИ ДЕО ЧАСА** | | – Разговара са ученицима о томе да ли на њиховом матерњем језику постоји прича са сличним мотивима.  – Подстиче ученике да упоређују приче – наводе сличне мотиве, истичу разлике, уочавају поуке... | | | – Учествују у разговору, наводе примере, упоређују, изводе закључке. | |
| **Начини провере остварености исхода** | | – прегледани састави и исправљене грешке;  – урађени задаци на наставном листу. | | |  | |
| **Запажања наставника о реализацији часа** | |  | | | | |

**Прилози**

**Наставни лист**

**1.** а) Реч **свет** може имати различита значења у српском језику. Повежи примере са значењем коју реч има у њему.

|  |  |
| --- | --- |
| а) Цео свет му се дивио. | а) планета Земља |
| б) Три четвртине света на којем живимо покривено је океанима. | б) људи, људско друштво |
| в) Он је много путовао и видео света. | в) група живих бића у природи |
| г) На биологији смо учили о биљном свету. | г) далеки крајеви |

**б)** Са речју **свет** постоје многи устаљени изрази. Повежи сваки од њих са одговарајућим значењем.

|  |  |
| --- | --- |
| обићи света | појавити се у јавности |
| изаћи пред свет | путовати по разним далеким крајевима |
| донети на свет | умрети |
| отићи на онај свет | родити се |
| на крају света | бити уображен |
| мисли да се свет врти око њега | негде веома далеко |

**2.** Допуни сваку реченицу једним од понуђених глагола. Напиши их у одговарајућем облику. **угодити, догодити се, погодити, одгодити**

Питали смо наставницу да нам \_\_\_\_\_\_\_\_\_\_\_\_\_\_\_\_\_\_\_\_\_\_ контролни задатак.

Мама ми је \_\_\_\_\_\_\_\_\_\_\_\_\_\_\_\_\_\_\_\_\_\_\_\_ – направила је колач који волим.

Сви су чекали да виде шта ће \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_\_\_\_\_ шта има ново!

