|  |  |  |  |  |  |  |
| --- | --- | --- | --- | --- | --- | --- |
| Наставни предмет:  **Српски као нематерњи језик** | | | | | | Разред: **VI**  **А програм** |
| **Наставна област: КЊИЖЕВНОСТ**  **Тип часа**: **обрада** | | | **Наставна јединица**:  **65.** *Кошаркаш,* Владимир Андрић. | | | **Корелација**: унутарпредметна |
| **Облици рада:** фронтални, индивидуални | | | **Наставна средства:** читанка*Летимо са звездама,* фотографије, наставни лист | | | |
| **Циљ часа** | Читање и разумевање лирске песме. | | | | | |
| **Кључне речи**: кошаркаш, висина, добар ђак; тема песме | | | | | | |
| **ОЧЕКИВАНИ ИСХОДИ**  Ученик/ученица ће умети да:   * савладане (већ усвојене) садржаје из књижевности повеже са новим књижевноуметничким делом и користи их у његовом тумачењу; * одреди тему песме; * објасни/каже зашто му се ово књижевно дело свиђа или не; * разуме и користи предвиђени лексички фонд. | | | | | | |
| **Литература за наставнике:**  **1. Крајишник**, **Весна и Душанка Звекић- Душановић** (2017). *Општи стандарди постигнића за предмет Српски као нематерњи језик за крај првог и другог циклуса обавезног образовања, општег средњег образовања и основног образовања одраслих*. Приручник за наставнике. Београд: Мисија ОЕБС-а у Србији.  **2. Звекић-Душановић, Душанка и Наташа Добрић**(2010). *Приручник за наставнике српског као нематерњег језика уз уџбенике од 5. до 8. разреда основне школе.* Београд: Завод за уџбенике.  3. **Крајишник**, **Весна** и **Александар Догнар** (2019). *Препоручене лексика за предмет Српски као нематерњи језик за други циклус обавезног образовања*. Београд: Мисија ОЕБС-а у Србији.  **4. Речник српскога језика** (2007). Нови Сад: Матица српска. | | | | **Литература за ученике:**  **1. Гордана Штасни, Наташа Добрић** (2019).Српски као нематерњи језик. Читанка за шести разред основне школе *Летимо са звездама*. Београд: Завод за уџбенике. | | |
| **Методичке напомене** | | | | | | |
|  | | | | | | |
| **СТРУКТУРА И ТОК ЧАСА** | | | | | | |
| **АКТИВНОСТИ** | | **АКТИВНОСТИ НАСТАВНИКА** | | | **АКТИВНОСТИ УЧЕНИКА** | |
| **УВОДНИ ДЕО**  **ЧАСА** | | – Уводним разговором мотивише ученике за обраду песме.  Модел за разговор:  Да ли се бавиш спортом?  Који спорт волиш?  Какав треба буде кошаркаш?  Зашто је важно да има те особине?  Истиче поређење које се јавља у песми. Објашњење прати фотографија.  ***бити висок као бандера***  Electric line — Stock Photo  Које особине се везују за следећа поређења?  \_\_\_\_\_\_\_\_\_\_\_ као муња  \_\_\_\_\_\_\_\_\_\_\_ као земља  \_\_\_\_\_\_\_\_\_\_\_ као мрав  \_\_\_\_\_\_\_\_\_\_\_ као јагње  – Пошто су допунили поређења, објашњава да придев кротак има веома слично значење као придев миран.  ***кротак***, *кротка*, *кротко* (јагње, животиња, особа)  *кротка особа*; *кротак као јагње*; *кротке животиње* | | | – Учествују у разговору, записују нове речи, изразе и примере у своје свеске. | |
| **ГЛАВНИ ДЕО ЧАСА** | | – Наставља разговор у којем ће семантизовати и остале речи неопходне за разумевање песме.  Деца расту у висину, сваке године постају све виша.  ***расти увис***  Children dream — Stock Photo  *расти увис*, *скочити увис*, *скок у вис*  Колико си ти висок/висока?  Када си највише порастао/порасла?  – Неке речи је тешко семантизовати у контексту, зато ученицима треба рећи да ће им бити објашњена још неке речи јер су важне за разумевање песме.  – Објашњава значење речи *мангуп* користећи фотографију и речи *бунити се* и локализује их у одговарајући контекст.  **мангуп**,*мангупа*м. род  *Он је велики мангуп*.  **бунити се**, *буним се*  *бунити се против нечега (оцене, забране, власти...)*  *–* Реч *мотка* семантизује помоћу фотографије*.*  **мотка***, мотке* ж. род  *дугачка мотка*, *мотка за парадајз*, *ударити некога мотком*  Tree Stick Isolated White Background — Stock Photo  – Најављује тему часа и записује наслов на табли.  „Кошаркаш”, Владимир Андрић  – Изражајно чита песму и проверава утиске о њој.  – Води разговор о песми.  Модел за разговор:  – Ко у песми говори о себи?  – Коме се дечак обраћа? Шта о њему сазнајемо из песме?  – Шта дечак жели да постане?  – Колико је он висок? Зашто је за кошаркаша важно да буде висок?  – Посматрај фотографију и реци какав још треба да буде кошаркаш.  Basketball competition ;) — Stock Photo  – Потпитањима помаже ученицима да дођу до следећих особина: снажан, издржљив, прецизан, борбен...  – Упућује их на задатак за проверу разумевања на 54. страни у *Читанци*.  – Како дечак из песме реагује на задиркивања својих другова?  – Израз: *не дајем за то ни грош* значи да се због не чега не бринем или не нервирам. За шта дечак из песме не даје ни грош?  – Каква је његова нарав? Одговори стиховима из песме.  – Који стихови се у песми више пута понављају? Шта нам то говори о дечаку? Шта је њему најважније?  – Подстиче ученике да одреде тему песме. Песма се зове *Кошаркаш*. Допуни наслов и тако прецизније одреди тему песме.  – Предлог који ученици сматрају најбољим записује на табли. | | | – Прате наставникова објашњења, одговарају на питања, записују примере у своје свеске.    – Записују наслов песме у својој свесци.  – Ученици пажљиво слушају и износе своје утиске о песми.  – Одговарају на питања, коментаришу, образлажу своје одговоре.  – Описују фотографију, наводе особине.  – Решавају задатак за проверу разумевања.  – Ученици своје предлоге, записују их у свескама, а затим их читају наглас. Бирају најбољи предлог. | |
| **ЗАВРШНИ ДЕО ЧАСА** | | – Дели ученицима припремљене наставне листове.  Допуни текст речима које си научио/научила на часу.  Марко је добар ученик и не дружи се с \_\_\_\_\_\_\_\_\_\_\_\_\_. Тренира кошарку, добро једе и брзо расте \_\_\_\_\_\_\_\_\_\_\_\_\_. Већ је висок као \_\_\_\_\_\_\_\_\_\_\_\_\_\_\_\_. Вредно тренира и не \_\_\_\_\_\_\_\_\_\_\_\_\_\_\_ кад тренер каже да трчи 400м око терена. Његова нарав је \_\_\_\_\_\_\_\_\_\_\_\_\_\_\_\_\_.  Биће одличан \_\_\_\_\_\_\_\_\_\_\_\_\_\_\_\_\_\_\_. | | | – Раде задатак, читају и проверавају решења. | |
| **Домаћи задатак** | | – За домаћи задатак задаје ученицима да песму науче напамет. | | |  | |
| **Начини провере остварености исхода** | | – посматрање и праћење ученичког залагања на часу, одговора на питања и закључивања;  – богатство лексичког фонда који ученик користи;  – одређена тема песме  – решени задаци у Читанци | | |  | |
| **Запажања наставника о реализацији часа** | |  | | | | |

**Прилози:**

**Фотографије и адресе са којих су преузете**:



<https://depositphotos.com/stock-photos/electric-post-power-pole.html?filter=all&qview=63006997>



<https://depositphotos.com/stock-photos/grow.html?filter=all&qview=66065739>



<https://depositphotos.com/stock-photos/basketball-player.html?filter=all&qview=1688097>



<https://depositphotos.com/similar-images/110276682.html?qview=212061020>



<https://depositphotos.com/similar-images/35750379.html?qview=70387817>