|  |  |  |  |  |  |  |
| --- | --- | --- | --- | --- | --- | --- |
| Наставни предмет:  **Српски као нематерњи језик** | | | | | | Разред: **VI**  **А и Б програм** |
| **Наставна област: КЊИЖЕВНОСТ**  **Тип часа**: **обрада** | | | **Наставна јединица**:  **14.** Војислав Донић: *Школске речи.* | | | **Корелација**: унутарпредметна |
| **Облици рада:** фронтални, индивидуални | | | **Наставна средства**: читанка*Летимо са звездама* | | | |
| **Циљ часа** | Читање и разумевање књижевноуметничког текста. | | | | | |
| **Кључне речи**: школа, деца, школски педагог, школски психолог, оцене, тест, звоно, креда | | | | | | |
| **ОЧЕКИВАНИ ИСХОДИ**  Ученик/ученица ће умети да:   * савладане (већ усвојене) садржаје из књижевности повеже са новим књижевноуметничким делом и користи их у његовом тумачењу; * одреди тему, главни мотив и ликове; * препозна и именује осећања јунака; * објасни/каже зашто му се ово књижевно дело свиђа или не; * разуме и користи предвиђени лексички фонд. | | | | | | |
| **Литература за наставнике:**  **1. Крајишник**, **Весна и Душанка Звекић- Душановић** (2017). Општи стандарди постигнића за предмет Српски као нематерњи језик за крај првог и другог циклуса обавезног образовања, општег средњег образовања и основног образовања одраслих. Приручник за наставнике. Београд: Мисија ОЕБС-а у Србији.  **2. Звекић-Душановић, Душанка и Наташа Добрић**(2010). *Приручник за наставнике српског као нематерњег језика уз уџбенике од 5. до 8. разреда основне школе.* Београд: Завод за уџбенике.  **3.** **Штасни, Гордана** (2017). *Методика наставе српског језика и књижевности – Методичка обрада књижевног дела*. Београд: Завод за уџбенике. | | | | **Литература за ученике:**  **1. Гордана Штасни, Наташа Добрић** (2019).Српски као нематерњи језик. Читанка за шести разред основне школе *Летимо са звездама*. Београд: Завод за уџбенике. | | |
| **Методичке напомене** | | | | | | |
|  | | | | | | |
| **СТРУКТУРА И ТОК ЧАСА** | | | | | | |
| **АКТИВНОСТИ** | | **АКТИВНОСТИ НАСТАВНИКА** | | | **АКТИВНОСТИ УЧЕНИКА** | |
| **УВОДНИ ДЕО**  **ЧАСА** | | – Води разговор у слободнијој форми који је заснован на искуству ученика. Тема разговора посвећена је школи, настави, активностима у школи и током распуста. Као модел за разговор могу послужити питања у уџбенику на 9. страни, у оквиру уводног дела методичке апаратуре Пре него што прочитамо текст. | | | – Ученици учествују у разговору, одговарајући на питања или у виду краћег монолошког излагања. | |
| **ГЛАВНИ ДЕО ЧАСА** | | – Покреће разговор с ученицима у којем ће семантизовати нове речи.  Модел разговора:  Ко је све запослен у школи?  Ко држи наставу? Коме се обраћате када имате проблеме у учењу, дружењу или сналажењу у различитим ситуацијама у школи?  ***школски психолог***  ***школски педагог***  *Школски психолог тестира ученике.*  *Била је на разговору код школског педагога*.  – Школа је васпитно-образовна установа. Наведи још неке установе (здравствене, васпитно-образовне...).  ***установа***, -е ж. род  *васпитно-образовна установа*  *здравствена установа*  *државна установа*  – Ко се брине о томе да школа буде чиста? Деца често спремачице зову теткицама.  ***теткица***, -е ж. род  *Теткице су очистиле школски ходник*.  – Ко у школи води хор?  То обично раде наставници музичке културе, али постоји и реч којом се назива свако ко руководи хором.  ***хоровођа***, -е м. род  *школски хоровођа*  – Како је у школи када су ученици на одмору? Шта се чује у ходницима?  ***граја***, -е ж. род  *весела граја*, *граја ученика*  – Ученици не воле оне који се тужакају наставницима. Кога још не воле?  ***улизица***, -е ж. род  – Шта мислиш о оцењивању у школи?  *У школи некад има и неправде*.  ***неправда***, -е ж. род  – Да ли и ти мислиш тако?  ***бити истог мишљења***  *Ја сам истог мишљења*.  *Били су истог мишљења*.  *Ког сте ви мишљења*?    – Најављује тему, записује наслов и име аутора на табли.  – Пре него што прочите текст тражи од ученика да пажљиво слушају и подвуку све ликове који се појављују у тексту.  – Интерпретативно чита текст.  – Поставља базична питања која се односе ученичке утиске о тексту.    – Проверава разумевање текста користећи задатак из уџбеника на 10. страни у делу методичке апаратуре под насловом *Разумео/разумела сам текст*.  – Проверава одговоре ученика.  – Разговара са ученицима о садржају комада на основу питања у уџбенику на страни 10.  **Б**  – Детаљније разговара с ученицима према моделу питања која су дата у делу дидактичко-методичке апаратуре под насловом Размишљамо, тумачимо на страни 10.  – Као повод за утврђивање градива из правописа о писању негације, реченицу која је већ записана на табли.  *У школи некад има и* ***неправде***.  – Постављајући питања, долази до следећих примера:  *У школи се понекад* ***неправедно*** *оцењује*.  ***Нема*** *увек правде*.  ***Не******добију*** *увек сви оцену коју заслужују*.  – Заједно с ученицима понавља правила о писању негације.   |  |  |  | | --- | --- | --- | | **Именице** | **Придеви** | **Глаголи** | | *неправда*  *несрећа*  *немоћ* | *неправедан*  *несрећан*  *немоћан* | *не зна*  *не воли*  *не чује* | | **спојено** | **спојено** | **одвојено** |   – Наводи и изузетке:  **немој**, **немам**, **нећу** | | | – Одговарају на питања, коментаришу, наводе примере на основу свог искуства.  – Записују нове речи и примере реченица у својој свесци.  – Записују наслов у свеске, слушају наставниково објашњење и прате у читанци оне делове текста које наставник посебно истиче.  – Ученици слушају читање и подвлаче ликове у тексту.  – Одговарају на питања.  – Ученици одговарају усмено на наставникова питања, коментаришу, износе своје мишљење.  **Б**  – Износе своје мишљење, образлажу.  – Раде задатак.    – Одговарају на питања, наводе примере.  – Примере реченица записују у своје свеске. | |
| **ЗАВРШНИ ДЕО ЧАСА** | | – Даје кратак диктат за утврђивање правила о писању негације.  Не могу сви имати одличне оцене. Ученици су понекад незадовољни и мисле да су их наставници неправедно оценили. Сви желе да имају петице, а не труде се увек довољно.  – Даје ученицима повратну информацију о томе које речи је требали написати спојено, а које одвојено. | | | – Пишу диктат.  – Проверавају да ли су правилно написали све речи и исправљају евентуалне грешке. | |
| **Домаћи задатак** | | – За домаћи задатак задаје им да саставе по једну реченицу с речима: *установа*, *школски психолог*, *школски педагог*, *неправда*, *улизица* и изразом *бити истог мишљења*. | | |  | |
| **Начини провере остварености исхода** | | – посматрање и праћење ученичког залагања на часу, одговора на питања и закључивања;  – богатство лексичког фонда који ученик користи;  – записане нове речи и примери;  – решени задаци у Читанци;  – написан диктат. | | |  | |
| **Запажања наставника о реализацији часа** | |  | | | | |