**ПРОЈЕКАТ**

„**Речи и невербална средства којима се поздрављамо у језицима које говоримо и учимо**”

Пројекат се може надовезати на текст Милана Шипке „Речи којима се поздрављамо”, у којем се ученици упознају с најфреквентнијим поздравима у српском језику, ситуацијама у којима се они користе и начинима на који су настали. Ово је веома добар повод да се код ученика негује и развија интеркултуралност. Радећи на пројекту, ученици ће имати прилику да се боље упознају са српском културом и културом других народа, ште ће допринети бољем међусобном уважавању и поштовању.

|  |  |
| --- | --- |
| **ПЛАНИРАЊЕ ПРОЈЕКТА** | |
| **ИЗБОР МЕЂУПРЕДМЕТНИХ КОМПЕТЕНЦИЈА, ПОСТАВЉАЊЕ ЦИЉА ПРОЈЕКТНЕ НАСТАВЕ** | |
| **Међупредметна/е компетенција/е (МПК)** | Комуникација, сарадња, дигитална компетенција, одговорно учешће у демократском друштву, рад са подацима и информацијама |
| **Циљ пројектне наставе** | Развој одговорности за заједничка постигнућа (кроз реализацију пројекта који подстиче интеркултуралност) |
| **Исходи пројектне наставе** | Ученици разумеју значај сарадње за остваривање заједничких циљева.  Ученици разумеју значај одговорности за заједничка постигнућа. |
| **Међупредметна корелација** | Матерњи језик, страни језици, Рачунарство и информатика, Географија Ликовна култура… |
| **ПОКРЕТАЊЕ ПРОЈЕКТА** | |
| **Дефинисање теме пројекта** | „**Речи и невербална средства којима се поздрављамо у језицима које говоримо и учимо**” |
| **Дефинисање циља пројекта** | Развој свести о значају комуникације, прилагођавање начина и средстава комуникације одређеном контексту |
| **Исходи пројекта** | Ученик ће бити у стању да:   * комуницира на одговарајући начин у различитим сферама јавног и приватног живота у складу са ситуацијом; * разуме вербалне поздраве на различитим језицима и користи их у одговарајућој ситуацији; * разуме невербалне поздраве и користи их у комуникацији; * упореди поздраве у различитим језицима и уочи сличности и разлике; * негује своју културну баштину, поштује друге заједнице, њихову културу и традицију. |
| **ОДРЕЂИВАЊЕ ЗАДАТАКА, ПОДЕЛА АКТИВНОСТИ** | |
| **Задаци** | 1. Забележити вербалне и невербалне поздраве у матерњем језику, српском језику и страним језицима које ученици уче 2. Препознати и описати ситуације у којима се користе различити поздрави; 3. Уочити сличности и разлике међу поздравима различитих народа. |
| **Облик рада** | Групни рад |
| **Активности** | * **Прикупљање података**   Ученици су подељени у групе и сви имају исте, горе наведене задатке, с тим што се разликују језици из којих ће прикупљати податке. Ученици су подељени у групе на следећи начин:   1. Скупља поздраве из српског језика и упоређује их с поздравима у свом матерњем језику (речници – једнојезични и двојезични, дечји часописи, електронски медији, непосредни контакт/усмено (с вршњацима своје и друге националности, наставницима, суседима, члановима породице и слично). 2. Скупља поздрава из српског и првог страног језика које уче (речници – једнојезични и двојезични, дечји часописи, електронски медији, непосредни контакт/усмено (с вршњацима своје и друге националности, наставницима, суседима, члановима породице и слично). 3. Скупља поздрава другог страног језика које уче и упоређује их са поздравима у српском језику (речници – једнојезични и двојезични, дечји часописи, електронски медији, непосредни контакт/усмено (с вршњацима своје и друге националности, наставницима, суседима, члановима породице и слично).   Све групе:   * **Сређивање и анализа података** * **Избор начина презентовања сређених података (електронска презентација, пано, писани извештај, усмено излагање...)** * **Израда презентације** * **Извештавање о резултатима** * **Сумирање** (наставник са ученицима сумира резултате и изводи закључке). |
| **ОДРЕЂИВАЊЕ УЛОГА И ОДГОВОРНОСТИ, ВРЕМЕНСКЕ ДИНАМИКЕ, РЕСУРСА, ПРАЋЕЊЕ И ВРЕДНОВАЊЕ** | |
| **Улоге и одговорности** | У оквиру сваке активности ученици се на нивоу група договарају о улогама и одговорностима.  Наставник је упознат са договореним поделама улога и одговорности и интервенише у случају могућих потешкоћа. |
| **Временска динамика** | Једна недеља |
| **Ресурси** | Приступ интернету, рачунар, библиотеке, јавне читаонице, хамер папир, фломастери, маказе... |
| **Праћење и вредновање** | Ученици и наставник:   * дефинишу шта ће све бити праћено и вредновано; * одређују ко ће, кад и како вршити процену (самопроцена, једни друге, од стране наставника); * дефинишу критеријуме вредновања. |

Примери инструмената којима се могу пратити и вредновати рад група и презентација представљени су у табелама. За потребе пројекта могу се осмислити и другачији инструменти који ће бити с њим усклађени.

|  |  |  |  |  |
| --- | --- | --- | --- | --- |
|  | **КРИТЕРИЈУМИ** | **ПРОЦЕНА УСПЕШНОСТИ ГРУПЕ** | | |
| Одличан | Добар | Потребна је помоћ |
| **1.** | Учешће чланова тима | Сви чланови учествују. | Учествују само поједини чланови. | Један или два члана доминирају. |
| **2.** | Како се слажу чланови тима? | Сви чланови се добро слажу. | Неки чланови се добро слажу. | Чланови тима се расправљају међусобно, исмeјавају друге. |
| **3.** | Како слушају када други говоре? | Сви пажљиво слушају. | Неки слушају, неки не. | Међусобно се не слушају. |
| **4.** | Број исправно урађених задатака | Већина задатака. | Неколико задатака. | Мали број или ниједан. |

|  |  |  |  |  |
| --- | --- | --- | --- | --- |
|  | **ПРОЦЕНА ПРЕЗЕНТАЦИЈЕ ОД СТРАНЕ УЧЕНИКА** | Description: Резултат слика за smiley | Description: Резултат слика за smiley | Description: Резултат слика за smiley |
| **1.** | Величина и избор фонта за текст на слајдовима су одговарајући. |  |  |  |
| **2.** | Језик којим је текст написан јасан је, разумљив и усклађен с језичком и правописном нормом. |  |  |  |
| **3.** | Приказане слике су примерене довољно крупне. |  |  |  |
| **4.** | Редослед слајдова на презентацији ие смислен и логичан. |  |  |  |
| **5.** | Ученици су излагали на занимљив и подстицајан начин. |  |  |  |
|  |  |  |  |  |