|  |  |  |  |  |  |  |
| --- | --- | --- | --- | --- | --- | --- |
| Наставни предмет:  **Српски као нематерњи језик** | | | | | | Разред: **VI**  **Б програм** |
| **Наставна област: ЈЕЗИК**  **Тип часа**: **обрада** | | | **Наставна јединица**:*Потенцијал* | | | **Корелација**: унутарпредметна |
| **Облици рада**:фронтални, индивидуални | | | **Наставна средства**: уџбеник Учимо српски језик; илустрације | | | |
| **Циљ часа** | Оспособљавање ученика за правилну употребу потенцијала у комуникацији. | | | | | |
| **Кључне речи**: жеља, намера, могућност, услов | | | | | | |
| **ОЧЕКИВАНИ ИСХОДИ**  Ученик/ученица ће умети да:  – искаже жељу, намеру и могућност и услов;  – разуме и користи граматичке конструкције усвајане у претходним разредима и проширује их новим језичким садржајима;  – препознаје правила конгруенције и труди се да их примени у говору и писању;  – разуме и користи предвиђени лексички фонд. | | | | | | |
| **Литература за наставнике:**  **1. Крајишник**, **Весна и Душанка Звекић- Душановић** (2017). Општи стандарди постигнића за предмет Српски као нематерњи језик за крај првог и другог циклуса обавезног образовања, општег средњег образовања и основног образовања одраслих. Приручник за наставнике. Београд: Мисија ОЕБС-а у Србији.  2. **Пипер**, **Предраг** и **група аутора** (2005). *Синтакса савременога српског језика: Проста реченица*. Београд: Београдска књига – САНУ.  **3. Звекић-Душановић, Душанка и Наташа Добрић**(2010). *Приручник за наставнике српског као нематерњег језика уз уџбенике од 5. до 8. разреда основне школе.* Београд: Завод за уџбенике. | | | | **Литература за ученике:**  **1. Гордана Штасни, Биљана Николић** (2019).Српски као нематерњи језик. Учимо српски језик за шести разред основне школе. Београд: Завод за уџбенике. | | |
| **Методичке напомене**  Препоручује се да се овој теми посвете два часа – један обраде, један увежбавања. | | | | | | |
|  | | | | | | |
| **СТРУКТУРА И ТОК ЧАСА** | | | | | | |
| **АКТИВНОСТИ** | | **АКТИВНОСТИ НАСТАВНИКА** | | | **АКТИВНОСТИ УЧЕНИКА** | |
| **УВОДНИ ДЕО**  **ЧАСА** | | – Проверава домаће задатке и даје повратне информације у виду коментара, посебно оних облика који су неправилни, будући да се они често могу чути у разговорном језику. | | | – Читају своје задатке и прате коментаре наставника.  –Исправљају нетачне одговоре. | |
| **ГЛАВНИ ДЕО ЧАСА** | | – Задаје 6. а) задатак из уџбеника на 63. страни (ученици треба да прочитају песму у себи и да подвуку све облике потенцијала које уоче у стиховима, а затим да исправе облике у којима је глагол *бити* неправилно употребљен).  – Задаје 6. в) задатак реализује га као усмену вежбу.  – Показује илустрације и тражи од ученика да саставе реченице у којима ће уптребити потенцијал.  На пример:  Показује илустрацију ЛОПТЕ и пита:  *Шта би ти, Милане, радио*?  *Шутнуо бих лопту*.  *Шта би дечаци радили*?  *Играли би фудбал*.  *Шта бисте ти и Ана радиле*?  *Ми бисмо играле одбојку*.  – Потребно је да се по истом моделу вежба са још илустрација.  – Задаје задатак као усмену вежбу. Тема кратког монолошког излагања гласи: Замисли себе у „кожи” неке животиње. Опиши како би то изгледало.  – Упућује ученике на 4. задатак у уџбенику на 62. страни.  – Објашњава правила негације уз графичко представљање примера.  *Милан* ***не*** *би играо фудбал*.  *Ми* ***не*** *бисмо гледали утакмицу.*  *Ни ја* ***не*** *бих ишла на утакмицу.*  – Задаје ученицима 5. задатак из уџбеника на 63. страни и проверава решења.  – Објашњава на примерима како се користи потенцијал у условном значењу.  Када **бих имала** времена, **дошла бих** код тебе.  Када **бих имала** времена, **могле бисмо** заједно у град.  Модел за разговор:  Посматрајте истакнуте глаголске облике у реченицама.  Шта примећујете?  Да ли би се истакнути глаголски облик у другој реченици могао заменити, на пример, обликом будућег времена?обе реченице. Да ли су лица увек иста?  – Упућује ученике на 7. задатак у уџбеника на 64. страни и коригује одговре ученика ако је то потребно. | | | – Раде задатак: читају, подвлаче, исправљају грешке.  – Учествују у дијалогу.  – Посматрају илустрације и одговарају на питања.  – Усмено излажу у вези с датом темом; описују и у реченицама користе потенцијал .  Могући одговори:   * Имао бих оштре зубе. * Пливао бих по океанима и морима. * Гутао бих немилице све те подморнице. * Био бих бржи од глисера. * Ловио бих пингвине и фоке. * Ронио бих у највећим дубинама. * Сви би ме се плашили. * Национална географија би снимила пуно емисија о мени.   – Решавају задатак.  – Прате објашњење и записују примере реченица у своје свеске.  – Решавају задатак.  – Усвајају и примењују правописно правило о писању негације.  – Прате објашњење наставника и закључују на основу примера и разговора.  – Решавају задатак.  – Усмено проверавају решења. | |
| **ЗАВРШНИ ДЕО ЧАСА** | | – Припремити кратак диктат за увежбавање облика потенцијала – афирмативних и негираних.  – Презентује слајд са правилно написаним текстом.  – Анализира грешке и даје додатна објашњења. | | | – Пишу диктат.  – Самостално прегледају свој задатак и коригују грешке. | |
| **Домаћи задатак** | | Задаци у уџбенику – 8. и 9. на страни 64. и 65. (оба у писаној форми). | | |  | |
| **Начини провере остварености исхода** | | – посматрање и праћење активности ученика на часу;  – процена примене наученог у конкретним вежбама и диктату;  – решени задаци у уџбенику. | | |  | |
| **Запажања наставника о реализацији часа** | |  | | | | |