|  |  |  |  |  |  |  |
| --- | --- | --- | --- | --- | --- | --- |
| Наставни предмет:  **Српски као нематерњи језик** | | | | | | Разред: **VI**  **А програм** |
| **Наставна област: КЊИЖЕВНОСТ**  **Тип часа**: **обрада** | | | **Наставна јединица**:  **9.** *Шапутање,* Драган Лукић | | | **Корелација**: унутарпредметна, Музичка култура |
| **Облици рада:** фронтални, индивидуални | | | **Наставна средства:** читанка*Летимо са звездама,* фотографије, звучни запис песме, наставни лист | | | |
| **Циљ часа** | Читање и разумевање лирске песме. | | | | | |
| **Кључне речи**: шапутање, од куће до школе, тајне, заклетва; тема песме | | | | | | |
| **ОЧЕКИВАНИ ИСХОДИ**  Ученик/ученица ће умети да:   * савладане (већ усвојене) садржаје из књижевности повеже са новим књижевноуметничким делом и користи их у његовом тумачењу; * одреди тему песме; * објасни/каже зашто му се ово књижевно дело свиђа или не; * разуме и користи предвиђени лексички фонд. | | | | | | |
| **Литература за наставнике:**  **1. Крајишник**, **Весна и Душанка Звекић- Душановић** (2017). *Општи стандарди постигнића за предмет Српски као нематерњи језик за крај првог и другог циклуса обавезног образовања, општег средњег образовања и основног образовања одраслих*. Приручник за наставнике. Београд: Мисија ОЕБС-а у Србији.  **2. Звекић-Душановић, Душанка и Наташа Добрић**(2010). *Приручник за наставнике српског као нематерњег језика уз уџбенике од 5. до 8. разреда основне школе.* Београд: Завод за уџбенике.  3. **Крајишник**, **Весна** и **Александар Догнар** (2019). *Препоручене лексика за предмет Српски као нематерњи језик за други циклус обавезног образовања*. Београд: Мисија ОЕБС-а у Србији.  **4. Речник српскога језика** (2007). Нови Сад: Матица српска. | | | | **Литература за ученике:**  **1. Гордана Штасни, Наташа Добрић** (2019).Српски као нематерњи језик. Читанка за шести разред основне школе *Летимо са звездама*. Београд: Завод за уџбенике. | | |
| **Методичке напомене**  На првом часу обраде књижевног дела значајан део часа ће бити посвећен семантизацији непознатих речи, раду на њиховом усвајању и локализовању у одговарајуће контексте. У складу с предзнањима својих ученика наставник одређује које речи је неопходно семантизовати да би ученици разумели садржај књижевног дела које ће се тумачити. То не би требало да буде више од десет нових речи. Уколико је број нових речи већи, дело треба додатно адаптирати. Песма се не адаптира, већ се бира део који се с ученицима може обрадити.  Препоручује се да се песма *Шапутање* ради након што се обраде следећи граматички садржаји: именице у генитиву с предлозима *од* и *до* у функцији одредби за место и време и компаратив и суперлатив придева и прилога. | | | | | | |
|  | | | | | | |
| **СТРУКТУРА И ТОК ЧАСА** | | | | | | |
| **АКТИВНОСТИ** | | **АКТИВНОСТИ НАСТАВНИКА** | | | **АКТИВНОСТИ УЧЕНИКА** | |
| **УВОДНИ ДЕО**  **ЧАСА** | | – Показује припремљене фотографије за уводни део часа којим се активирају раније усвајана лексика и језички модели.   |  |  |  | | --- | --- | --- | | School wing and entrance — Stock Photo |  | Large beige house with green grass — Stock Photo | |  | Little girl standing with backpack — Stock Photo |  |   Шта Ања ради сваког радног дана?  Куда иде? Одакле се враћа?  Посматрај стрелице и реци одакле докле прво иде. А после?  Како ти идеш од куће до школе?  Да ли идеш сам/сама?  – Показује фотографије и поставља питања.  Шта раде деца на путу од куће до школе / од школе до куће?   |  | | --- | | Happy active children — Stock Photo | |  | | Kids on the way to — Stock Photo | |  | | Happy Teenage Boy Teaching Girl Riding Skateboard Park — Free Stock Photo | |  | | Group Beautiful Schoolgirls Walking Together School — Stock Photo | |  |   Шта ви радите на путу од куће до школе?  \*О чему разговарате? | | | – Ученици посматрају фотографије и одговарају на питања о њима.  *Ања иде у школу. Враћа се из школе.*  *Иде од куће до школе.*  *После иде од школе до куће.*  *Идем пешице. Идем аутобусом. Возе ме родитељи...*  *Идем сам/сама. Идем с друговима и другарицама.*  *Деца иду и разговарају.*  *Причају.*  *Шетају и причају...*  *Девојчице трче. Иду из школе.*  *Оне трче и смеју се.*  *Носе торбе и трче...*  *Они се играју. Иду из школе.*  *Забављају се.*  *Девојчица вози скејт. Дечак јој помаже*.  *Девојчице иду у школу. Оне разговарају. Држе књиге и причају...*  Огдоварају на питања.  *Дружимо се. Трчимо. \*Разговарамо о школи / о домаћим задацима / о друговима и другарицама...* | |
| **ГЛАВНИ ДЕО ЧАСА** | | – Показује фотографије припремљене за семантизацију нових речи.  – Поставља питања, семантизује нове речи и записује их на табли.  Кога видите на фотографији? Шта ради дечак? Како он говори девојчици?  Зашто јој говори тихо? Зашто се она изненадила? Шта мислиш, шта јој је дечак рекао?  Boy Telling Secret Surprised Friend Isolated White — Stock Photo  – Дечак говори тихо. Он **шапуће**.  – Записује нове речи на таблу:  ***шапутати***, **шапућем**  – Кад неко шапуће, чује се **шапутање**.  ***шапутање***, **шапутања с. род**  **–** Локализује нову реч у одговарајуће контексте.  – Када обично шапућемо? Где не смемо да причамо гласно, па шапућемо?  – Кад нам неко каже нешто што не треба нико други да зна, то је **тајна**. Тајну чувамо. Не говоримо је ником.  ***тајна***, **тајне** ж. род  **чувати тајну**, **открити тајну**  **велика тајна**  Зашто тајне не откривамо никоме?  I swear it — Stock Photo  – Шта ради дечак на фотографији? Зашто једну руку држи на срцу, а другу подигнуту увис?  **заклињати се**, **заклињем се**  **заклетва**, **заклетве ж. род**  **заклињати се**, **дати заклетву**  – Тражи од ученика да нову реч употребе у контексту.  – Слуша примере ученика и оне који су добри записује на табли.  – Неке речи је тешко семантизовати у контексту, зато ученицима треба рећи да ће им бити објашњена још једна реч јер је важна за разумевање песме.  – Објашњава значење речи *понешто* (нешто мало, не много) и реч локализује у контекст.  **понешто**, **понечега**  *Знам понешто*. *Понешто је писао*.  – Објашњава ученицима како исти префикс можемо додати и другим речима и тако им ублажити значење.  по- + -нешто > понешто  *Нешто је написао*. *Написао је понешто*.  Која реченица каже да је написао више?  по- + -некад > понекад  *Он некад учи*. *Она учи понекад*.  Ко учи више, а ко мање?  Тражи од ученика да префикс *по*- додају речима *негде* и *мало*.  по- + -негде > понегде  по- + -мало > помало  Префикс *по*- додат заменици или прилогу означава ублажава значење основне речи (*некад* – неки пут; *понекад* – прилично ретко).  – Најављује тему часа и записује наслов на табли.  „Шапутање”, Драган Лукић  – Изражајно чита песму и проверава утиске о њој.  – Подвуци речи које се највише пута понављају у песми. Шта се не говори наглас, већ се шапуће? Који гласови се више пута понављају? Шта нам се чини док слушамо песму?  – Упућује их на задатак за проверу разумевања на ... страни у Читанци.  – Води разговор о песми.  Модел за разговор:  Шта деца раде на путу од куће до школе? Шта шапућу? Како шапућу?  У којим приликама се још шапуће?  Какве тајне ученици обично деле?  Коме се тајне могу рећи, а коме не? Објасни зашто.  Прочитај наглас стихове који описују шапутање. Зашто се шапутање пoреди с падањем кише?  С чим би се још шапутање могло упоредити?  – Тражи од ученика да ураде задатак у читанци на стр... и тако одреде тему песме.  – Песма се зове *Шапутање*. Предложи неки други наслов који одговара песми. | | | – Посматрају фотографије и одговарају на питања.  *То су дечак и девојчица. Дечак говори нешто девојчици. Он јој говори тихо. Дечак јој је рекао нешто занимљиво / нешто ново / нешто чудно...*  – Ученици записују нове речи и примере реченица у својој свесци.  – Ученици наводе примере из свакодневног живота.  *Шапућемо на часу. Шапућемо кад неко спава... Шапућемо кад други не сме да чује то што говоримо.*    – Ученици одговарају усмено на наставникова питања.  *Јер ће се друг/другарица наљутити.*    *Обећава да ће говорити истину.*  – Ученици наводе примере.  *Он се заклиње да ће говорити истину. Заклиње се да ће чувати тајну. Даје заклетву*.  – Прате објашњење и записују примере у својим свескама.  – Записују наслов песме у својој свесци.  – Ученици пажљиво слушају и износе своје утиске о песми.  То су речи *тихо*, *тише* и *шапуће*/*шапућу*.  *Шапућу се писма, тајне, заклетве. Понављају се гласови Ш, Ћ и С. Чини нам се да слушамо шапутање*.  – Решавају задатак за проверу разумевања.  – Одговарају на питања и тако анализирају песму.  – Раде задатак у читанци.  – Ученици своје предлоге записују у свескама, а затим их читају наглас. | |
| **ЗАВРШНИ ДЕО ЧАСА** | | – Пушта ученицима један од предложених звучних снимака песме:  *Шапутање* у аранжману Николе Херцигоње, дечји хор *Крешендо*  <https://www.youtube.com/watch?v=5q1LS5Zbzrs>  *Шапутање*, Распеване звездице  <https://www.youtube.com/watch?v=tB_FlU9tQAA>  *Шапутање*, Драган Лаковић  <https://www.youtube.com/watch?v=nNmu39xn1vE>  – Пушта им снимак више пута и подстиче их да науче да певају песму. | | | – Слушају звучни снимак песме.  – Уче да певају песму. | |
| **Домаћи задатак** | | – Дели ученицима припремљене наставне листове.   |  | | --- | | Допуни текст речима које си научио/научила на часу.  Маја је на путу \_\_\_\_\_ куће \_\_\_\_ школе \_\_\_\_\_\_\_\_\_\_\_\_\_\_\_\_ Ањи своју \_\_\_\_\_\_\_\_\_\_\_\_. Ања је на часу Мајину тајну тихо шапнула Марку, Марко је још \_\_\_\_\_\_\_\_\_\_\_\_\_\_ шапнуо тајну Бранку, а Бранко је викнуо наглас: „Маја се заљубила у Луку!” Сада то више није \_\_\_\_\_\_\_\_\_\_ јер сви у разреду знају да Маја \_\_\_\_\_\_\_\_\_\_\_\_\_ Луку. | | | | – Раде задатак, читају и проверавају решења. | |
| **Начини провере остварености исхода** | | – посматрање и праћење ученичког залагања на часу, одговора на питања и закључивања;  – богатство лексичког фонда који ученик користи;  – одређена тема песме;  – решени задаци у Читанци. | | |  | |
| **Запажања наставника о реализацији часа** | |  | | | | |

**Линкови за предложене фототографије**

<https://depositphotos.com/stock-photos/school-entrance.html?filter=all&qview=3863571>

<https://depositphotos.com/stock-photos/house.html?filter=all&qview=7589448>

<https://depositphotos.com/stock-photos/student-go-to-school.html?filter=all&qview=98134144>

<https://depositphotos.com/stock-photos/way-to-school.html?search_params=eyJmW3BwbF9hZ2VdIjoiY2hpbGQifQ%253D%253D&qview=82733412>

<https://depositphotos.com/stock-photos/way-to-school.html?search_params=eyJmW3BwbF9hZ2VdIjoiY2hpbGQifQ%253D%253D&qview=5024383>

<https://depositphotos.com/stock-photos/way-to-school.html?search_params=eyJmW3BwbF9hZ2VdIjoiY2hpbGQifQ%253D%253D&qview=203554956>

<https://depositphotos.com/similar-images/5024383-st100.html?qview=207944876>

<https://depositphotos.com/stock-photos/whisper.html?qview=308118628>

<https://depositphotos.com/stock-photos/to-swear.html?qview=125893296>