**ПРОЈЕКАТ**

„**Животиње у књижевним делима које смо читали**”

Пројекат се може надовезати на текст Николе Тесле *Мачак*. Пошто ученици веома воле текстове о животињама, ово је веома добар повод да се код ученика негује и развија култура читања и изражавања. Ученици ће се подсетити раније обрађених текстова – народних басни и бајки, као и ауторских текстова. Било би пожељно да ученици пронађу читанке које су користили у претходим разредима или, ако их нису сачували, да наставник фотокопира текстове: *Деда и репа*, *Зец и корњача*, *Гозба*, *Фифи*, *Цврчак и мрав*, *Пас и његова сенка*, *Пас на тринаестом спрату*, *Дечак и пас*, *Зец на спавању*.

|  |  |
| --- | --- |
| **ПЛАНИРАЊЕ ПРОЈЕКТА** | |
| **ИЗБОР МЕЂУПРЕДМЕТНИХ КОМПЕТЕНЦИЈА, ПОСТАВЉАЊЕ ЦИЉА ПРОЈЕКТНЕ НАСТАВЕ** | |
| **Међупредметна/е компетенција/е (МПК)** | Комуникација, сарадња, дигитална компетенција, рад са подацима и информацијама |
| **Циљ пројектне наставе** | Развој одговорности за заједничка постигнућа (кроз реализацију пројекта који подстиче љубав према читању) |
| **Исходи пројектне наставе** | Ученици разумеју значај сарадње за остваривање заједничких циљева.  Ученици разумеју значај одговорности за заједничка постигнућа. |
| **Међупредметна корелација** | Матерњи језик, страни језици, Рачунарство и информатика, Ликовна култура… |
| **ПОКРЕТАЊЕ ПРОЈЕКТА** | |
| **Дефинисање теме пројекта** | „**Животиње у књижевним делима које смо читали** ” |
| **Дефинисање циља пројекта** | Развој свести о значају читања за развој усменог и писаног изражавања |
| **Исходи пројекта** | Ученик ће бити у стању да:   * чита краће текстове, а значење непознатих речи одређује на основу контекста; * искаже своје мисли и осећања; * искаже сопствени доживљај књижевног дела; * пише краткак текст, поштујући језичку и ортографску норму; * приступа Интернету, самостално претражује, проналази информације у дигиталном окружењу и преузима их на свој уређај; * негује своју културну баштину, поштује друге заједнице, њихову културу и традицију. |
| **ОДРЕЂИВАЊЕ ЗАДАТАКА, ПОДЕЛА АКТИВНОСТИ** | |
| **Задаци** | 1. Прочитати поново одломке из дела обрађиваних у претходим разредима и направити мрежу животињских ликова који се јављају у њима; навести људске ликове који су у вези са њима и објаснити њихов међусобни однос; илустровати и представити 3 лика по избору. 2. Потражити и прочитати цело дело уколико је на часовима обрађиван одломак (целу причу о мачку Николе Тесле, цео одломак из романа *Рани јади* о дечаку и псу); пронаћи и прочитати одломке о вранама и *Први изуми* из дела *Младост и први изуми* Николе Тесле; представити их друговима и другарицама из одељења. 3. Представити ликове из народних басни – илустровати их, издвојити њихове особине, упоредити их и објаснити какве људе они представљају. 4. Прочитати басне по избору, упоредити их с баснама које су читали и обрађивали на часовима матерњег језика; приказати ликове из прочитаних басни. |
| **Облик рада** | Групни рад |
| **Активности** | * **Прикупљање података**   Ученици су подељени у групе и свака група има један од горе наведених задатак.  Ученици су подељени у групе на следећи начин:   1. Читају одломке и представљају три лика по избору. 2. Чита допунску литературу и представља својим друговима и другарицама ликове из ње. 3. Представља ликове из народних басни. 4. Представљају ликове из басни које су читали по свом избору.   Све групе:   * **Сређивање и анализа података** * **Избор начина презентовања сређених података (електронска презентација, пано, писани извештај, усмено излагање...)** * **Израда презентације** * **Извештавање о резултатима** * **Сумирање** (наставник са ученицима сумира резултате и изводи закључке). |
| **ОДРЕЂИВАЊЕ УЛОГА И ОДГОВОРНОСТИ, ВРЕМЕНСКЕ ДИНАМИКЕ, РЕСУРСА, ПРАЋЕЊЕ И ВРЕДНОВАЊЕ** | |
| **Улоге и одговорности** | У оквиру сваке активности ученици се на нивоу група договарају о улогама и одговорностима.  Наставник је упознат са договореним поделама улога и одговорности и интервенише у случају могућих потешкоћа. |
| **Временска динамика** | Једна недеља (3 школска часа) |
| **Ресурси** | Приступ интернету, рачунар, библиотека, хамер папир, бојице, маказе... |
| **Праћење и вредновање** | Ученици и наставник:   * дефинишу шта ће све бити праћено и вредновано; * одређују ко ће, кад и како вршити процену (самопроцена, једни друге, од стране наставника); * дефинишу критеријуме вредновања. |

Примери инструмената којима се могу пратити и вредновати рад група и презентација представљени су у табелама. За потребе пројекта могу се осмислити и другачији инструменти који ће бити с њим усклађени.

|  |  |  |  |  |
| --- | --- | --- | --- | --- |
|  | **КРИТЕРИЈУМИ** | **ПРОЦЕНА УСПЕШНОСТИ ГРУПЕ** | | |
| Одличан | Добар | Потребна је помоћ |
| **1.** | Учешће чланова тима | Сви чланови учествују. | Учествују само поједини чланови. | Један или два члана доминирају. |
| **2.** | Како се слажу чланови тима? | Сви чланови се добро слажу. | Неки чланови се добро слажу. | Чланови тима се расправљају међусобно, исмeјавају друге. |
| **3.** | Како слушају када други говоре? | Сви пажљиво слушају. | Неки слушају, неки не. | Међусобно се не слушају. |
| **4.** | Број исправно урађених задатака | Већина задатака. | Неколико задатака. | Мали број или ниједан. |

|  |  |  |  |  |
| --- | --- | --- | --- | --- |
|  | **ПРОЦЕНА ПРЕЗЕНТАЦИЈЕ ОД СТРАНЕ УЧЕНИКА** | Description: Резултат слика за smiley | Description: Резултат слика за smiley | Description: Резултат слика за smiley |
| **1.** | Величина и избор фонта за текст на слајдовима су одговарајући. |  |  |  |
| **2.** | Језик којим је текст написан јасан је, разумљив и усклађен с језичком и правописном нормом. |  |  |  |
| **3.** | Приказане слике/илустрације су примерене довољно крупне. |  |  |  |
| **4.** | Редослед слајдова на презентацији ие смислен и логичан. |  |  |  |
| **5.** | Ученици су излагали на занимљив и подстицајан начин. |  |  |  |
|  |  |  |  |  |