|  |  |  |  |  |  |  |
| --- | --- | --- | --- | --- | --- | --- |
| Наставни предмет:  **Српски као нематерњи језик** | | | | | | Разред: **VI**  **А програм** |
| **Наставна област: КЊИЖЕВНОСТ**  **Тип часа**: **обрада** | | | **Наставна јединица**:  **102.** *Дај ми крила један круг,* Владимир Андрић. | | | **Корелација**: унутарпредметна, Музичка култура |
| **Облици рада:** фронтални, индивидуални | | | **Наставна средства**:читанка*Летимо са звездама,* електронска презентација, звучни снимак песме | | | |
| **Циљ часа** | Читање и разумевање лирске песме. | | | | | |
| **Кључне речи**: дај (ми) један круг; море, ласта, крила, мрав, зрно; тема песме | | | | | | |
| **ОЧЕКИВАНИ ИСХОДИ**  Ученик/ученица ће умети да:   * савладане (већ усвојене) садржаје из књижевности повеже са новим књижевноуметничким делом и користи их у његовом тумачењу; * одреди тему песме; * објасни/каже зашто му се ово књижевно дело свиђа или не; * разуме и користи предвиђени лексички фонд. | | | | | | |
| **Литература за наставнике:**  **1. Крајишник**, **Весна и Душанка Звекић- Душановић** (2017). *Општи стандарди постигнића за предмет Српски као нематерњи језик за крај првог и другог циклуса обавезног образовања, општег средњег образовања и основног образовања одраслих*. Приручник за наставнике. Београд: Мисија ОЕБС-а у Србији.  **2. Звекић-Душановић, Душанка и Наташа Добрић**(2010). *Приручник за наставнике српског као нематерњег језика уз уџбенике од 5. до 8. разреда основне школе.* Београд: Завод за уџбенике.  3. **Крајишник**, **Весна** и **Александар Догнар** (2019). *Препоручене лексика за предмет Српски као нематерњи језик за други циклус обавезног образовања*. Београд: Мисија ОЕБС-а у Србији.  **4. Речник српскога језика** (2007). Нови Сад: Матица српска. | | | | **Литература за ученике:**  **1. Гордана Штасни, Наташа Добрић** (2019).Српски као нематерњи језик. Читанка за шести разред основне школе *Летимо са звездама*. Београд: Завод за уџбенике. | | |
| **Методичке напомене**  Због дужине и сложености песме предлажемо наставницима који ради у А средини да обраде неколико строфа песме, док је наставници који раде у Б средини могу обрађивати у целости. | | | | | | |
|  | | | | | | |
| **СТРУКТУРА И ТОК ЧАСА** | | | | | | |
| **АКТИВНОСТИ** | | **АКТИВНОСТИ НАСТАВНИКА** | | | **АКТИВНОСТИ УЧЕНИКА** | |
| **УВОДНИ ДЕО**  **ЧАСА** | | – Покреће уводни разговор којим ће мотивисати ученике за обраду песме и семантизовати израз дај (ми) један круг који је кључан за њено разумевање.  Модел за разговор:  Шта кажеш кад молиш друга/другарицу да ти позајми нешто?  Кад добри другови желе да позајме бицикл, тротинет, ролере и сл. један од другог, онда обично кажу: *Дај (ми) један круг*. То значи да траже да се мало возе, па ће вратити позајмљени предмет.  – Записује нови израз на табли.  **Дај (ми) један круг!**  (бицикл, ролери, тротинет)  – У песми коју ћемо данас читати лирски субјект ће тражити свашта на зајам од необичних „другова”. | | | – Прате објашњења наставника, учествују у разговору и записују нове речи и изразе у своје свеске. | |
| **ГЛАВНИ ДЕО ЧАСА** | | – Покреће електронску презентацију на којој су фотографије припремљене за семантизацију нових речи.  – Поставља питања, семантизује нове речи и записује их на табли.  Модел за разговор:  – Шта се види на фотографији? Овакав мали брод обично направљен од дрвета назива се барка.  Барку обично имају рибари. Зашто?  У барци се могу возити и туристи када иду на излет. Да ли си некад пловио барком? Испричај како ти је било.  – На мору се могу видети и друге врсте бродова. Пушта слајд са фотографијом једрилице. Овакав брод се зове једрилица. Њега покреће ветар. Он има једра која су направљена од јаког платна да их ветар не покида.  ***једро***, **једра** с. род  Када нема ветра, капетан склопи једра, упали мотор и чека ветар да поново рашири једра.    – Показује слајд с фотографијом на којој су једра склопљена.  Једра су везана за овај велики стуб на броду. То је катарка.  ***катарка***, **катарке** ж. род  – И барком и једрилицом се може пловити по мору. Можемо имати неки циљ или се возити без циља. Реч *базати* значи ићи без циља.  ***базати***, **базам**  **базати по граду**, **базати путем**  **база широм света**  – Реч *широм* значи свуда, целом ширином; потпуно.  **широм света**, **путовати широм Србије**;  **широм отворити врата**  – Које птице могу да лете широм света, са једног на други крај земаљске кугле?  ***ласта***, **ласте** ж род  – Ласта прелети огроман пут све до Африке кад дође јесен.  – Која је најдужа река у Африци?  ***Нил***, **Нила** м. род  По чему је позната?  – Шта видиш на фотографији? Шта плови по реци? Како изгледа крај око реке? Нил протиче кроз пустињу, али овде на фотографији види се и мала шума – луг.  ***луг***, **луга** м. род  – Од које биљке добијамо брашно за хлеб? Пушта слајд с фотографијом.  ***жито***, **жита** с. род  – Који део жита користимо? (слајд 11)  ***зрно***, **зрна** с. род  – Да бисмо добили зрело жито, морамо посејати зрна/семе у земљу. После неког времена почиње да се развија нова биљка.  ***клијати***, **клијам**  Зрно клија. (слајд 12)  Посматрај фотографију. Какве промене видиш?  – Објашњава и реч ***ослушнути*** и локализује је у одговарајуће контексте.  – Најављује циљ часа и записује наслов и име песника на табли.  – Позива ученике да пажљиво прате читање песме и да за сваку прочитану строфу запишу две кључне речи у својим свескама.  – Изражајно чита песму, а затим  проверава које кључне речи су ученици записали и тражи да образложе свој избор.  – Упућује ученике на задатак за проверу разумевања на 30. страни у Читанци (раде само онај део у табели који је прочитан).  – Води разговор о песми.  Модел за разговор:  Шта дете из песме жели да позајми од мора? Објасни зашт му треба барка? Прочитај наглас стихове из песме којим се обраћа мору.  Од кога жели да позајми крила? Зашто баш од ласте? Куда жели да одлети? Шта хоће да обиђе? Куда би ти одлетео/одлетела да имаш крила? Чија крила би позајмио/позајмила? Објасни зашто.  – Чије уши жели да позајми? Објасни зашто? Шта дете жели да чује?  – Зашто се песма зове *Дај ми крила један круг*? Предложи други наслов песме.  – У наслову је заправо садржана тема песме. | | | – Учествују у разговору, прате електронску презентацију и објашњења наставника. Записују нове речи , изразе и примере у својим свескама.  – Ученици записују нове речи и примере реченица у својој свесци.    – Записују наслов и име песника у својим свескама.  – Ученици пажљиво слушају читање и записују кључне речи из песме.  – Наводе кључне речи и образлажу зашто су се определили за њих.  – Решавају део задатка за проверу разумевања песме.  – Учествују у разговору. Износе своја размишљања и маштања.  – Ученици своје предлоге записују у свескама, а затим их читају наглас. | |
| **ЗАВРШНИ ДЕО ЧАСА** | | Пушта ученицима звучни запис песме у интерпретацији Музичког забавишта.  <https://www.youtube.com/watch?v=TFxBA79_0sA> | | | – Слушају музичку обраду песме. | |
| **Домаћи задатак** | | – Задаје ученицима да науче прочитају песму више пута наглас и да науче део песме који им се највише допада. | | |  | |
| **Начини провере остварености исхода** | | – посматрање и праћење ученичког залагања на часу, одговора на питања и закључивања;  – богатство лексичког фонда који ученик користи;  – одређена тема песме;  – решен задатак у Читанци. | | |  | |
| **Запажања наставника о реализацији часа** | |  | | | | |

**Прилози**

**Фотографије за електронску презентацију и адресе с којих су преузете:**



<https://depositphotos.com/stock-photos/boat.html?filter=all&qview=3854448>



<https://depositphotos.com/stock-photos/boat.html?filter=all&qview=319139484>




<https://depositphotos.com/stock-photos/sailing-boat.html?filter=all&qview=5506213>



<https://depositphotos.com/stock-photos/river-nile.html?filter=all&qview=9417596>



<https://depositphotos.com/stock-photos/swallow.html?filter=all&qview=1435290>



<https://depositphotos.com/similar-images/8147854.html?qview=379110052>



<https://depositphotos.com/stock-photos/grain.html?filter=all&qview=19806601>



<https://depositphotos.com/stock-photos/wheat.html?filter=all&qview=13512380>



<https://depositphotos.com/stock-photos/germinate-seed.html?filter=all&qview=45198999>