|  |  |  |  |  |  |  |
| --- | --- | --- | --- | --- | --- | --- |
| Наставни предмет:  **Српски као нематерњи језик** | | | | | | Разред: **VI**  **А и Б програм** |
| **Наставна област: ЈЕЗИК**  **Тип часа**: **утврђивање** | | | **Наставна јединица**:  **53.** Исказивање средства и друштва облицима именица у инструменталу. | | | **Корелација**: унутарпредметна |
| **Облици рада:** фронтални, индивидуални | | | **Наставна средства:** уџбеник*Учимо српски језик*, наставни лист | | | |
| **Циљ часа** | Продуктивно овладавање језичким моделом за исказивање средства и друштва. | | | | | |
| **Кључне речи**: оловком, кључем, колима; с мамом, са сестром... | | | | | | |
| **ОЧЕКИВАНИ ИСХОДИ**  Ученик/ученица ће умети да:  – разуме и користи граматичке конструкције усвајане у претходним разредима и проширује их новим језичким садржајима;  – састави реченице са одредбом за средство и друштво;  – разуме и користи предвиђени лексички фонд. | | | | | | |
| **Литература за наставнике:**  **1. Крајишник**, **Весна** и **Душанка Звекић- Душановић** (2017). Општи стандарди постигнића за предмет Српски као нематерњи језик за крај првог и другог циклуса обавезног образовања, општег средњег образовања и основног образовања одраслих. Приручник за наставнике. Београд: Мисија ОЕБС-а у Србији.  **2. Звекић-Душановић, Душанка и Наташа Добрић**(2010). *Приручник за наставнике српског као нематерњег језика уз уџбенике од 5. до 8. разреда основне школе.* Београд: Завод за уџбенике.  **3.** **Крајишник**, **Весна** и **Александар Догнар** (2019). *Препоручене лексика за предмет Српски као нематерњи језик за други циклус обавезног образовања*. Београд: Мисија ОЕБС-а у Србији.  4. **Пипер**, **Предраг** и **Иван Клајн** (2013). *Нормативна граматика српског језика*. Нови Сад: Матица српска. | | | | **Литература за ученике:**  **1. Гордана Штасни, Биљана Николић** (2019).Српски као нематерњи језик. *Учимо српски језик за шести разред основне школе*. Београд: Завод за уџбенике. | | |
| **Методичке напомене** | | | | | | |
|  | | | | | | |
| **СТРУКТУРА И ТОК ЧАСА** | | | | | | |
| **АКТИВНОСТИ** | | **АКТИВНОСТИ НАСТАВНИКА** | | | **АКТИВНОСТИ УЧЕНИКА** | |
| **УВОДНИ ДЕО**  **ЧАСА** | | – Понавља су ученицима језичке моделе за исказивање друштва и средства (Према моделу табелара у прилогу треба израдити сличан на хамер папиру).  – Попуњен табелар може стајати на видном месту у учионици док ученици не овладају продуктивно новим језичким моделима. | | | – Попуњавају табелу. | |
| **ГЛАВНИ ДЕО ЧАСА** | | – По угледу на задатке у уџбенику језичка култура наставник треба да креира задатке на електронској презентацији или наставном листу.  – Прати и усмерава рад ученика.  – Дели ученицима наставне листове на којима се начлази табела с именицама које треба да стеве у одговарајући облик инструментала.  Поставља питања:  Чиме момци играју фудбал?  С ким се судија руковао?  Чиме је голман заштитио руке?  Чиме се игра тенис?  Чиме је судија казнио играча?  С ким се тенисер поздравио?  Чиме је махнуо помоћни судија?  Чиме је фудбалер шутнуо лопту?  Чиме се игра тенис?  ...  – Ученици који раде по **Б** програму у својим одговорима користе и атрибут. | | | – Раде задатке, читају и упоређују решења.  – Прате питања, проналазе одговарајућу именицу у табели и одговарају на питања. | |
| **ЗАВРШНИ ДЕО ЧАСА** | | – Даје ученицима диктат за увежбавање писања предлога *с*(*а*).  Текст за диктат:  Марко је провео велики одмор с друговима. Разговарали су и појели ужину. Мама му је спаковала сендвич и кекс. Сендвич је појео сам, а кекс је поделио с њима. Кад је звонило, стао је у ред са Стефаном и ушао у учионицу. На часу ће седети с Мајом.  – Пушта слајд с текстом диктата да би ученици проверили тачност написаног. | | | – Пишу диктат, а затим упоређују текст који су написали .с текстом на електронској презентацији и исправљају евентуалне грешке. | |
| **Начини провере остварености исхода** | | – посматрање и праћење активности ученика на часу;  – процена примене одговарајуће лексике у језичком моделу који се увежбава;  – решени задаци на наставном листу;  – правилно написан диктат. | | |  | |
| **Запажања наставника о реализацији часа** | |  | | | | |

**Прилог**

**Табелар**

|  |  |  |  |
| --- | --- | --- | --- |
| **С КИМ?** | | | |
|  | М. род | Ж. род | С. род |
| Једнина | с брат\_\_\_  с тат\_\_\_  са Стефан\_\_\_ | са сестр\_\_\_  с другариц\_\_\_  са Светлан\_\_\_ | с детет\_\_\_  с кучет\_\_\_ |
| Множина | с другов\_\_\_  са синов\_\_\_ | са сестр\_\_\_  с девојчиц\_\_\_\_ |  |
| **ЧИМЕ?** | | | |
| Једнина | авион\_\_\_  брод\_\_\_  нож\_\_\_ | оловк\_\_\_  рук\_\_\_  глав\_\_\_ | пер\_\_\_  срц\_\_\_ |
| Множина | аутобус\_\_\_\_  кључев\_\_\_\_ | кол\_\_\_\_  лопт\_\_\_\_  рук\_\_\_\_ | пер\_\_\_\_  срц\_\_\_\_ |

**Наставни лист**

**С ким? Чиме?**

|  |  |  |  |
| --- | --- | --- | --- |
| ТРЕНЕР | (ФУДБАЛСКА) ЛОПТА | (ЖУТИ) КАРТОН | РУКАВИЦЕ |
| ИГРАЧИ | (ШАРЕНА) ЗАСТАВИЦА | РЕКЕТ И ЛОПТИЦА | ГОЛМАН |
| НОГА | (СВОЈ) ПРОТИВНИК | СУДИЈА | (ДЕСНА) РУКА |